
22-TA-3427: Noteikumu projekts (Jauns)

Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma „Viedās pašvaldības” īstenošanas noteikumi

	1.
	Noteikumu projekts
5. Vides aizsardzības un reģionālās attīstības ministrija kā par reģionālās attīstības politiku atbildīgā nozares ministrija sniedz sadarbības iestādei informāciju par plānošanas reģionu attīstības programmās iekļautajiem projektu ideju konceptiem, kas ir saņēmuši pozitīvu  Vides aizsardzības un reģionālās attīstības ministrijas atzinumu. Sadarbības iestāde saskaņā ar saņemto pozitīvo atzinumu sarakstu nosūta uzaicinājumu projektu iesniedzējiem iesniegt projektu iesniegumus ierobežotai projektu iesniegumu atlasei.
	Iebildums
Lūdzam neparedzēt, ka papildus tam, ka projekta ideja ir iekļauta reģiona attīstības programmā, vēl ir nepieciešams saņemt pozitīvu atzinumu no VARAM. Nav skaidrs kāpēc un pēc kādiem kritērijiem VARAM plāno sniegt atzinumu tā papildus apgrūtinot projekta iesniedzējus. Uzskatām, ka ja projektu ideja ir iekļauta reģiona attīstības programmā, par kuru reģions jau ir saņēmis VARAM atzinumu, nav nepieciešams vēlreiz prasīt atzinumu par projekta idejas konceptu
Piedāvātā redakcija
-
	Sandra Ratnika (VPR)

	2.
	Noteikumu projekts
9. “Viedā pašvaldība” šo noteikumu izpratnē ir Latvijas Republikas pašvaldība, kas īsteno stratēģisku pasākumu kopumu savu autonomo funkciju veikšanai un tajos paredzēto pakalpojumu efektivitātes palielināšanai, tās ilgtspējas uzlabošanai un ekonomiskās attīstības veicināšanai,  uzlabojot sabiedrības informētību un veicinot pašvaldības teritorijā dzīvojošo un strādājošo personu labklājību, izmantojot viedos risinājumus, tai skaitā informācijas un komunikācijas tehnoloģijas. 
	Priekšlikums
Lūgums pilnveidot definīciju, lai tā būtu skaidrāk uztverama. 
Piedāvātā redakcija
-
	Sandra Ratnika (VPR)

	3.
	Noteikumu projekts
10. Viedais risinājums šo noteikumu izpratnē ir inovatīvs risinājums vai tehnoloģija jeb procesa, pakalpojuma vai produkta inovācija, kas uzlabo pašvaldības sniegto pakalpojumu efektivitāti un par kuru ir saņemts Latvijas Zinātnes padomes zinātniskās ekspertīzes atzinums, ka projektā paredzētais risinājums ir vērtējams kā inovatīvs risinājums Latvijā.
	Priekšlikums
Izslēgt vārdus ,,risinājums Latvijā", lai minētā norma būtu atbilstoša noteikumu projekta 11.punktā noteiktajam.
Piedāvātā redakcija
10. Viedais risinājums šo noteikumu izpratnē ir inovatīvs risinājums vai tehnoloģija jeb procesa, pakalpojuma vai produkta inovācija, kas uzlabo pašvaldības sniegto pakalpojumu efektivitāti un par kuru ir saņemts Latvijas Zinātnes padomes zinātniskās ekspertīzes atzinums, ka projektā paredzētais risinājums ir vērtējams kā inovatīvs.
	Sandra Ratnika (VPR)

	4.
	Noteikumu projekts
11.2. pilotveidā var būt ieviests citā Latvijas pašvaldībā, kas nav projekta iesniedzējs un sadarbības partneris (ja attiecināms).
	Priekšlikums
Priekšlikums svītrot vārdu ,,pilotveidā". Nav saprotams - vai un kā plānots interpretēt terminu ,,pilotveidā".
Piedāvātā redakcija
11.2. var būt ieviests citā Latvijas pašvaldībā, kas nav projekta iesniedzējs un sadarbības partneris (ja attiecināms).
	Sandra Ratnika (VPR)

	5.
	Noteikumu projekts
13.2. nacionālais rezultāta rādītājs – vismaz piecās pašvaldībās par vismaz 10 procentiem samazinātas pakalpojuma izmaksas uz vienu klientu (euro) vai enerģijas patēriņš (megavatstundās), vai laika patēriņš (stundās).  
	Priekšlikums
Lūgums definēt atbilstoši Vērtēšanas kritēriju piemērošanās metodikā noteiktajam
Piedāvātā redakcija
-
	Sandra Ratnika (VPR)

	6.
	Noteikumu projekts
23. Katram plānošanas reģionam ierobežotas projektu iesniegumu atlases sākumā pieejamais Eiropas Reģionālās attīstības fonda finansējums nepārsniedz 3 105 900 euro. 
	Priekšlikums
Nepieciešams precizēt, ka finansējums ir paredzēts plānošanas reģiona teritorijai.
Piedāvātā redakcija
23. Katra plānošanas reģiona teritorijai ierobežotas projektu iesniegumu atlases sākumā pieejamais Eiropas Reģionālās attīstības fonda finansējums nepārsniedz 3 105 900 euro.
	Sandra Ratnika (VPR)

	7.
	Noteikumu projekts
24. Līdz 2024. gada 31.decembrim neizmantoto katram plānošanas reģionam pieejamo ierobežotas projektu iesniegumu atlases finansējumu un finansējumu, kas atbrīvojies projektu īstenošanas rezultātā, prioritāri novirza plānošanas reģionam ar mazāko reģionālo iekšzemes kopproduktu uz vienu iedzīvotāju (pēc pēdējiem aktuālajiem Centrālās statistikas pārvaldes datiem par pēdējo aktuālo kalendāra gadu). 
	Priekšlikums
Nepieciešams precizēt, ka finansējums ir uz plānošanas reģiona teritoriju.
Piedāvātā redakcija
24. Līdz 2024. gada 31.decembrim neizmantoto katrā plānošanas reģionā pieejamo ierobežotas projektu iesniegumu atlases finansējumu un finansējumu, kas atbrīvojies projektu īstenošanas rezultātā, prioritāri novirza plānošanas reģionam ar mazāko reģionālo iekšzemes kopproduktu uz vienu iedzīvotāju (pēc pēdējiem aktuālajiem Centrālās statistikas pārvaldes datiem par pēdējo aktuālo kalendāra gadu).
	Sandra Ratnika (VPR)



